DA
C 451/18
Den Europæiske Unions Tidende
28.11.2022
Sagsøgerens påstande — Afviklingsinstansens afgørelse af 5. juli 2022 (SRB/EES/2022/36), hvorved Afviklingsinstansen fastsatte udgifterne i forbindelse med afviklingen af sagsøgerens slovenske datterselskab og pålagde den slovenske nationalbank at fratrække sådanne udgifter i den købspris, der skal betales til sagsøgeren, annulleres. — Afviklingsinstansen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren anført to anbringender. 1.
Første anbringende om, at den anfægtede afgørelse proceduremæssigt og materielt er behæftet med fejl på grund af de følgende specifikke fejl i den anfægtede afgørelse: — Den anfægtede afgørelse tilsidesætter SRMR-forordningens (1) artikel 22, stk.
6, og artikel 28, stk.
2, fordi (a) omkostningerne ikke udgør rimelige udgifter i forbindelse med anvendelsen af afviklingsværktøjerne eller beføjelserne, (b) Afviklingsinstansen ikke traf en passende afgørelse med hensyn til den måde, hvorpå omkostningerne inddrives af den, og skulle have pålagt det institut, der er under afvikling, omkostningerne, og dermed indirekte køberen, (c) SRMR-forordningens artikel 28, stk.
2, kun giver Afviklingsinstansen mulighed for at give de nationale afviklingsmyndigheder instrukser om aspekter af gennemførelsen af afviklingsordningen, mens de omkostninger, der henvises til i den anfægtede afgørelse, er omkostninger i forbindelse med den procedure, der fører til afviklingsafgørelse, og (d) SRMR-forordningen ikke giver Afviklingsinstansen mulighed for at få juridisk eller anden rådgivning på bekostning af enheden under tilsyn eller aktionærer heri. — Brugen af eksterne rådgivere tilsidesætter artikel 41 i Den Europæiske Unions charter om grundlæggende rettigheder, som sikrer retten for enhver til at få sin sag behandlet af Unionens institutioner, organer, kontorer og agenturer, og ikke eksterne rådgivere. — De omkostninger, der pålægges sagsøgeren ved den anfægtede afgørelse, ville under alle omstændigheder være dækket af de regelmæssige bidrag til Afviklingsinstansens administrative udgifter fra alle de institutioner, der føres tilsyn med. — Det følger e contrario af de særlige regler, der tillader, at udgifter til juridisk bistand under visse omstændigheder kan dækkes, at sådanne omkostninger ikke generelt kan dækkes. — Omkostningerne var ikke korrekt og rimeligt afholdt. — Visse omkostninger vedrører spørgsmål under slovensk ret.
Kun de nationale myndigheder og domstole er ansvarlige for fortolkningen og anvendelsen af slovensk ret. — Visse omkostninger vedrører sanktionsspørgsmål, der også falder uden for Afviklingsinstansens kompetence. 2.
Andet anbringende om, at den anfægtede afgørelse er baseret på en afviklingsafgørelse, som er proceduremæssigt og materielt ulovlig og som i øjeblikket er under efterprøvelse i sag T-523/22.
(1)
Europa-Parlamentets og Rådets forordning (EU) nr.
806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr.
1093/2010 (EUT 2014, L 225, s. 1).
Sag anlagt den 4. oktober 2022 — CMB mod Kommissionen (Sag T-619/22) (2022/C 451/22) Processprog: nederlandsk Parter Sagsøger: CMB Colorex Master Batches BV (Helmond, Nederlandene) (ved advokat M. Wolf) Sagsøgt: Europa-Kommissionen